נועה לוין

שם: נועה לוין

**גיל**: 21

**מקום מגורים**: רחובות

**מקצוע**: סטודנטית למדעי הטבע

**שיר**: Imagine Dragons - Demons

## כללי

נועה לוין היא סטודנטית בפקולטה לחקלאות. אוהבת טבע, מוזיקה, ולבשל.

בצבא היא היתה פקידה בתפקיד לא מאתגר והעבירה את זמנה בעיקר בבהיה בעץ האקליפטוס מחוץ לחלון המשרד ובלקשקש עם שאר חברותיה לחדר על דברים משעממים בצורה שגרמה למוח שלה לפעמים לרצות לברוח החוצה דרך האוזניים ולהמלט בצרחות.

*לאחר תקופה של "חיפוש עצמי" החלה את הלימודים שלה בפקולטה לחקלאות. את אירינה, עולה ותיקה כבת גילה, נועה פגשה יום אחד בין ערוגות הצמחים בהם היא טיפלה. מהר מאד הן נהיו BFFs, בי*לו שעות וימים ביחד, גם בלימודים וגם אחריהם, וסיפרו אחת לשניה הכל - אבל ממש הכל.

כמעט.

דבר אחד שנועה לא הצליחה לזהות זה את המבטא של אירינה ומאיפה בדיוק היא במקור וגם לא הצליחה לחלץ ממנה תשוב'ה ברורה.

אירינה היא כל מה שנועה היתה רוצה להיות, בעלת בטחון עצמי, נראית טוב, מוכשרת וישירה, ובעלת תאווה גדולה ללימודים ולהרפתקאות. לדעת הכל ולחוות הכל. מרגיש שהיא רוצה לבלוע את העולם (לא מילולית, כן? טוב, אולי רק קצת) ולחוות כל מה שרק אפשר, והיא מנסה לגרור אחריה את נועה ובדרך כלל גם מצליחה. כמו כן, מסתבר שהיא מקושורת ביותר - תמיד מצליחה לבטל דוחות חניה, להשיג כרטיסים להופעה כשאזלו, או איזה מבצע שווה במיוחד לסלולרי. נועה תמיד מרגישה בטוחה בחברתה, אפילו בלילה בסימטה אפלה היא יודעת שאם יקרה משהו, אירינה תוכל לטפל בו.

נועה התחילה לחשוד שמשהו לא ממש טבעי אצל נועה כשהיא היתה צצה במקומות שבהן לא סביר למצוא אותה. בהתחלה זה היה נחמד - כשהיה צריך כתף לבכות עליה, היא היתה שם ותמיד היא משיבה בחיוב על הודעת טקסט של "ערה", אבל בשלב כלשהו זה כבר היה לא סביר. היא לא ישנה? איך היא בתל אביב בדיוק באותו יום שנועה שם?

אירינה התוודתה בסוף על הזהות האמיתית שלה, או לפחות ניסתה. ניסיון להסביר מאיפה בדיוק היא הגיעה, איך, או איך בדיוק הקשר שלה עם נועה מעגן אותה בעולם שלנו לא ממש צלח. לטענתה אין בעברית פשוט את המילים הנכונות להסביר את זה. איך האמורית שלך?

אבל היא התאהבה בעולם שלנו, למרות כל מגרעותיו והחוסר בתחבורה ציבורית בשבת, ורוצה לחוות ממנו כמה שיותר, כמעט כמו תיירת ואפילו יותר.

כיום אירינה לא תמיד נמצאת עם נועה פיזית, אבל תמיד איכשהו בהישג יד, או לפחות הודעת טקסט. היא מאד מגוננת עליה, ועדיין BFF שלה, ומצידה נועה מחזירה את אותו יחס כמו תמיד, גם אם היא מתחילה ללמוד על יכולות נוספות שיש לאירינה שלא נחשפו בפניה עד עכשיו ומבינה יותר את טיב הקשר בניהן - שגם אירינה תלויה בה לא פחות, אם לא יותר, ממה שהיא תלויה באירינה. היא גם למדה שלפניה היתה לאירינה "מישהו אחר" שממנו היא נפרדה בצורה כזו או אחרת, אבל זה אחד הדברים הבודדים שהיא לא מסכימה לשתף. כל פעם שהעניין עולה, אירינה מצחקקת במבוכה לא אופיינית ומבקשת לשנות נושא.

הרצונות של אירינה משתנים בצורה בלתי צפויה. לפעמים זה לנסות גלידריה חדשה שנפתחה ברמת השרון, לפעמים זה צניחה חופשית או סנפלינג במדבר יהודה, לפעמים זה לראות כמה אפשר להתגרות בשוטר בלי להיעצר, ולפעמים זה משהו אינטלקטואלי כמו לקרוא את הספר החדש של מרגרט אטווד, או מאמר שרק יצא בנושא "השפעות של חומציות הקרקע על מאפייני פוטוסינתזה ב-Magnolia officinalis צעירים ובוגרים". ואת כל אלה היא חייבת לעשות עם נועה. חוץ מזה, אין לה רישיון אז היא תלויה בהסעות.

נועה גרה זמן מה ברחובות בדירה עם שותפה מהסוג המעצבן בשם "תהל" שאיתה היא משתדלת להגיע לחיכוך מינימלי.  לאחרונה אירינה סידדרה לה דירה משלה, קטנה ובבניין ישן, אבל שכר דירה סביר מאד - והיי - ללא שותפים ואולי רק כמות קצת גדולה מהרגיל של חתולי רחוב שצריך להאכיל. מסיבה מוזרה נועה עדיין בקשר עם תהל למרות ששתיהן לא סובלות אחת את השנייה.

נועה עובדת כרגע בשירות לקוחות טלפוני שזה לא מזהיר, אבל יש שעות גמישות ונותן לה מעט הכנסה זמינה.

יש לה יונדאי לבנה ישנה אבל מתפקדת עם מדבקות פסודו-רוחניות בחלון האחורי שהיא קיבלה עם הרכב וחשבה שהן חינניות ולכן לא טרחה להוריד גם אם היא לא לגמרי מזדהה איתן.

יש לה, כמובן, גם חשבון בטינדר.

## **זרז**

זרז: הגיעה לחתונה של אחיה, לבושה בשמלה חדשה ומ-ה-מ-מ-ת שקנתה במיוחד למאורע אבל כשהיא נסתה להתיישב במקומה הודיעו לה שהשולחן הוא של המשפחה הקרובה. בשלב כלשהו הבינה שאף אחד לא ממש יודע מי היא וכל צד חושב שהיא שייכת לצד השני. כהתעקשה שזה המקום שלה, אבא שלה אמר שזה של הבת שלו שכנראה מאחרת. בעודה מבולבלת, מישהו הגיע למסקנה שהיא לא ממש שייכת ולאחר שלא נמצאה "נועה" ברשימת המוזמנים, לא עם ו' ולא בלי ו', היא התבקשה בנימוס אך בתקיפות לעזוב את המקום.

## **נתונים מספריים**

**כושר**: 3 - ספורטיבית

**רצון**: 5 - שקדנית, יצירתית

**תובנה**: 2 - עדיין לומדת

**אנושיות**: 4

**כיסוי**: סטונדטית בפקולטה לחלקאות

**מחיר**: פגיעה נפשית. 1- למניפולציות רגשיות (כלפיה וכלפי אחרים)

**רמז**: ממלמלת לעצמה כאילו היא מדברת עם אירנה, גם כשהיא לא בסביבה.

## **שד - אירינה**

#### **תאור**

ארינה נראית כמו בחורה בשנות העשרים המוקדמות. יש לה שער אדמדם ומראה מזרח אירופאי קל. תווי פניה נעימים ויש בנוכחות שלה משהו מרגיע, חוץ מכשהיא כועסת ואז all hell breaks loose (בעיקר מטאפרי אבל גם קצת באופן מילולי)

#### נתונים

**סוג**: שד משוטט

**כיסוי**: סטודנטית בפקולטה לחקלאות עם חברים "במקומות הנכונים"

**חשק**: סיפוק חושי

**צורך**: רגשות אנושיים - אירינה מקבלת את הצורך שלה מחשיפה לרגשות של נועה. ככל שהם עזים יותר, וככל שנועה פותחת את עצמה יותר כלפיה ומשתפת אותם בעצמה, כך הערך שלהם גדל.

רמז: מדברת במבטא קל אך מורגש, שלא ניתן לזהות

**תובנה**: 7

**כושר**: 4

**רצון**: 8

**עצמה**: 8

#### כוחות

**קשרים** - היא מכירה אנשים במקומות הנכונים ויודעת לסדר (כמעט) כל דבר

**זימון** - יכולה לשלוף את מה שצריך כשצריך אותו, כל עוד מדובר בחפצים פשוטים.

**שריון** - היא קשוחה הרבה יותר ממה שהיא נראית ומסוגלת לספוג לא מעט

**חוש סכנה** - היא יודעת מתי נועה נמצאת בסכנה (גם כשנועה בעצמה לא תמיד יודעת)

**תמיד בסביבה** - אין לה יכולת טלפורטציה כללית, אבל היא יכולה להגיע בזמן מהיר מאד להיכן שנועה נמצאת

**אימה** - כשהיא ממש כועסת היא יכולה להטיל אימה במראה, בקולה ובשפת הגוף

**התקפה** - ציפורניים מחודדות שמסוגלות לחתוך גם פלדה